title: "Ask"
text: "Ask as en betiaknang f\u00f6r en slach lun an komt noch uun enkelt fialn\u00f6\u00f6mer f\u00f6\u00f6r.\n\nFialn\u00f6\u00f6mer \u00fc\u00fcb Oomram \n Skalnask (Skaalenask) -> Skalnasd\u00e4\u00e4l\n Aabenask\n W\u00e4\u00e4denask\n\nWat as en ask \nEn ask as en skraal stak lun, miast \u00fc\u00fcb a geest uun Nuurdwaastsjiisklun. Am di w\u00e4\u00e4rs faan det lun tu ferbeedrin, san hiassuaden miast \u00fc\u00fcb gemeenlun slaanj wurden. Jo kaam uunsteed faan str\u00e4 iinuun a busem an haa jo diar m\u00e4 njoks fols\u00f6gen. Jodiar njoksag suaden kaam do tuup m\u00e4 k\u00f6\u00f6gem-uffaal \u00fctj \u00fc\u00fcb't fial. Sodenang f\u00fcng di skraal gr\u00fcnj ged an k\u00fcd tu \u00e4\u00e4krin br\u00fckt wurd, f\u00f6\u00f6raal f\u00f6r roog. M\u00e4 detdiar muude san asken leewen huuger wurden, sowat 1 mm uun't juar. Det maaget uun 400 juar imerhen 40 cm \u00fctj. Am 1900 begand a b\u00fc\u00fcren m\u00e4 konstd\u00fcnger tu gedin, an do wiar't uk bal f\u00f6\u00f6rbi m\u00e4 a asken. A wedenskapslidj gung diarfaan \u00fctj, dat di gr\u00fcnj n\u00fc m\u00e4 a juaren ringer an ringer woort, an dat diar tuleetst weder rian geest-gr\u00fcnj as.\n\nUk \u00fc\u00fcb a Orkney- an Shetland-eilunen uun Skotlun san sodenang ask-gr\u00fcnjer entstenen. Uunsteed faan hiassuaden haa's diar oober miast t\u00fcrew nimen.\n\nLuke uk diar \n Die Verbreitung von Plaggeneschen in Nordwestdeutschland bei der BGR (Boden des Jahres 2013) (PDF, sjiisk, ufrepen di 4. September 2013)\n Arbeitskreis Plaggenhacke, en ferian, di ham am a kolonisten \u00fc\u00fcb a hias an a muuren uun't herzogdoom Schleswig (1760-65) komert.\n\nGeologii\nOomram"